تورکیه-‌ده سون 24 ساعات عرضینده داها 123 نفر یئنی نوع کروناویروس‌دان (کووید-19) دونیاسینی دییشیب.
بو باره‌ده اؤز تویتر صحیفه‌سینده تورکیه-‌نین ساغلیق ناظیری فخرالدین قوجا بیلدیریب.
ناظیر بیلدیریب کی، کروناویروس‌دان اؤلن‌لرین عمومی سایی 2140 نفره چاتیب.
اؤلکه‌ده 4 674 یئنی یولوخما حالی قئیده آلینیب، یولوخان‌لارین عمومی سایی 90 مین 980 نفره چاتیب.
اونون سؤزلرینه گؤره، اؤتن گون عرضینده 1454 نفر ساغالیب، ساغالان‌لارین عمومی سایی 13 مین 430 نفر تشکیل ائدیر.
